
FORSLAG TIL EUROPA-PARLAMENTETS BESLUTNING
om overslag over Europa-Parlamentets indtægter og udgifter for regnskabsåret 2025
(2023/2221(BUI))
Europa-Parlamentet,
–	der henviser til artikel 314 i traktaten om Den Europæiske Unions funktionsmåde,
–	der henviser til Europa-Parlamentets og Rådets forordning (EU, Euratom) 2018/1046 af 18. juli 2018 om de finansielle regler vedrørende Unionens almindelige budget, om ændring af forordning (EU) nr. 1296/2013, (EU) nr. 1301/2013, (EU) nr. 1303/2013, (EU) nr. 1304/2013, (EU) nr. 1309/2013, (EU) nr. 1316/2013, (EU) nr. 223/2014, (EU) nr. 283/2014 og afgørelse nr. 541/2014/EU og om ophævelse af forordning (EU, Euratom) nr. 966/2012[footnoteRef:1], [1:  EUT L 193 af 30.7.2018, s. 1.] 

–	der henviser til Rådets forordning (EU, Euratom) 2020/2093 af 17. december 2020 om fastlæggelse af den flerårige finansielle ramme for årene 2021-2027[footnoteRef:2] og de fælles erklæringer, der er opnået enighed om mellem Parlamentet, Rådet og Kommissionen i denne forbindelse[footnoteRef:3], samt de dertil knyttede ensidige erklæringer[footnoteRef:4],  [2:  EUT L 433 I af 22.12.2020, s. 11.]  [3:  EUT C 444 I af 22.12.2020, s. 4.]  [4:  Vedtagne tekster, P9_TA(2020)0357.] 

–	der henviser til den interinstitutionelle aftale af 16. december 2020 mellem Europa-Parlamentet, Rådet og Kommissionen om budgetdisciplin, om samarbejde på budgetområdet og om forsvarlig økonomisk forvaltning samt om nye egne indtægter, herunder en køreplan for indførelse af nye egne indtægter[footnoteRef:5], [5:  EUT L 433 I af 22.12.2020, s. 28.] 

–	der henviser til sin interimsbetænkning om forslag til en midtvejsrevision af den flerårige finansielle ramme 2021-2027[footnoteRef:6], [6:  Vedtagne tekster, P9_TA(2023)0335.] 

–	der henviser til sin beslutning af 15. december 2022 om opskalering af den flerårige finansielle ramme for 2021-2027: Et robust EU-budget, der er egnet til nye udfordringer[footnoteRef:7],  [7:  EUT C 177 af 17.5.2023, s. 115.] 

–	der henviser til Rådets reviderede forordning (EU, Euratom) nr. 0000/2024 om fastlæggelse af den flerårige finansielle ramme for årene 2021-2027 (revisionen af FFR),
–	der henviser til Kommissionens forslag af 16. maj 2022 til Europa-Parlamentets og Rådets forordning om de finansielle regler vedrørende Unionens almindelige budget[footnoteRef:8], [8:  (COM(2022)0223).] 

–	der henviser til Europa-Parlamentets og Rådets forordning (EU, Euratom) nr. 1023/2013 af 22. oktober 2013 om ændring af vedtægten for tjenestemænd i Den Europæiske Union og ansættelsesvilkårene for de øvrige ansatte i Den Europæiske Union[footnoteRef:9],   [9:  EUT L 287 af 29.10.2013, s. 15.] 

–	der henviser til sin beslutning af 20. april 2023 om overslag over Europa-Parlamentets indtægter og udgifter for regnskabsåret 2024[footnoteRef:10],  [10:  Vedtagne tekster, P9_TA(2023)0119.] 

–	der henviser til sin beslutning af 18. oktober 2023 om Rådets holdning til forslag til Den Europæiske Unions almindelige budget for regnskabsåret 2024[footnoteRef:11],  [11:  Vedtagne tekster, P9_TA(2023)0367.] 

–	der henviser til Den Europæiske Unions almindelige budget for regnskabsåret 2024[footnoteRef:12] og til de tilknyttede fælles erklæringer fra Parlamentet, Rådet og Kommissionen,  [12:  EUT L 207 af 22.2.2024, s. 1.] 

–	der henviser til generalsekretærens beretning til Præsidiet med henblik på opstilling af det foreløbige forslag til Parlamentets budgetoverslag for regnskabsåret 2025,
–	der henviser til det foreløbige forslag til budgetoverslag, opstillet af Præsidiet den 11. marts 2024, jf. forretningsordenens artikel 25, stk. 7, og artikel 102, stk. 1,
–	der henviser til forslag til budgetoverslag, opstillet af Budgetudvalget, jf. forretningsordenens artikel 102, stk. 2,
–	der henviser til forretningsordenens artikel 102,
–	der henviser til betænkning fra Budgetudvalget (A9‑0000/2024),
A.	der henviser til, at det budget, som generalsekretæren foreslog den 26. februar 2024 til det foreløbige forslag til Parlamentets budgetoverslag for 2025, beløber sig til 2 507 233 329 EUR og udgør en stigning på 5,21 % eller 124 132 017 mio. EUR i forhold til 2024-budgettet; 
B.	der henviser til, at Kommissionen i sin (foreløbige) vinterprognose for 2024 forudser en inflationsrate i EU på 3 % i 2024 og 2,5 % i 2025; der henviser til, at udgiftsniveauet under udgiftsområde 7 i FFR 2021-2027 er baseret på en årlig stigning på 2 %;
C.	der henviser til, at Parlamentets troværdighed afhænger af dets evne til at fokusere på sit centrale budget-, lovgivnings- og kontrolarbejde og udføre dette arbejde efter den højeste standard og samtidig sætte et godt eksempel over for andre EU-institutioner med hensyn til at planlægge og gennemføre sine udgifter på en forsigtig og effektiv måde og afspejle de fremherskende økonomiske realiteter; 
D.	der henviser til, at 2025 bliver det første hele år efter valget, og at der derfor vil være en tilbagevenden til det normale tempo for de politiske kerneaktiviteter og støtteaktiviteter;
E. 	der henviser til, at Parlamentet er ved at afslutte sin gennemgribende reformproces, der blev indledt sidste år, for på den ene side at gennemgå sine interne arbejdsmetoder for at effektivisere det parlamentariske arbejde og på den anden side styrke sin institutionelle rolle for at opnå et bedre fungerende Parlament som medlovgiver, som den ene af budgetmyndighedens to parter og som dechargemyndighed og øge dets kapacitet til at udøve demokratisk kontrol;
Generel ramme
1.	er opmærksom på begrænsningerne under udgiftsområde 7 i den nuværende FFR; minder om, at disse begrænsninger er resultatet af de nedskæringer, som Rådet har anvendt på Kommissionens allerede meget lave oprindelige forslag, da der blev opnået enighed om den nuværende FFR for 2021-2027; beklager Rådets modstand mod Kommissionens forslag om at forhøje loftet for udgiftsområde 7 i revisionen af FFR fra og med 2024; påpeger, at spørgsmålet om loftet for udgiftsområde 7 ikke er blevet behandlet i forbindelse med revisionen af FFR; fremhæver, at den forventede negative margen for 2025 forudsætter, at de særlige instrumenter under udgiftsområde 7 anvendes til dette formål;
2. 	minder om, at næsten to tredjedele af budgettet er vedtægtsmæssige forpligtelser; minder om, at Kommissionen på nuværende tidspunkt anslår, at lønindekseringen i overensstemmelse med personalevedtægten og statutten for Europa-Parlamentets medlemmer i juli 2024, april 2025 og juli 2025 vil være på henholdsvis 5,3 %, 0,6 % og 3,7 %; bemærker, at 2024-budgettet omfatter en lønindeksering på 3,4 % fra juli 2024 og frem; 
3.	bemærker, at ud af stigningen på 124 mio. EUR i forhold til 2024-budgettet skyldes 98 mio. EUR vedtægtsmæssige forpligtelser, hovedsagelig til ajourføringer af personalets lønninger (54,7 mio. EUR) og udgifter forbundet med parlamentarisk assistance (33,2 mio. EUR); bemærker, at stigningen i ikkevedtægtsbestemte udgifter er på 26 mio. EUR, hvilket svarer til en stigning på 2,87 % i forhold til 2024;
4. 	bemærker, at Parlamentet ikke anmoder om yderligere stillinger for 2025; 
5. 	bemærker, at de 98 faste stillinger, der blev oprettet i 2023-budgettet for at lette anvendelsen af artikel 29, stk. 4, i personalevedtægten, er blevet fjernet fra stillingsfortegnelsen for 2025; 
Besøgsgrupper og Europa Experience-centre
6.	minder om, at besøgsgrupper udgør et vigtigt redskab for medlemmerne til at få skabt kontakt til vælgerne og vise dem deres parlamentariske arbejde; fremhæver, at besøgsgrupper bidrager til at fremme Parlamentets rolle over for vælgerne i hele Unionen;
7.	bemærker med bekymring de stigende vanskeligheder med at arrangere sådanne besøg på grund af de økonomiske begrænsninger i det nuværende budget, navnlig for medlemmer fra medlemsstater, der geografisk ligger langt fra Bruxelles og Strasbourg; erkender, at nogle af disse vanskeligheder kunne lettes ved at ændre reglerne for sådanne besøg, men mener i sidste ende, at der er behov for et større budget for at løse de underliggende problemer; 
8.	opfordrer generalsekretæren til snarest muligt at foreslå kvæstorerne en forhøjelse af lofterne for de udgifter, der er dækket, for at kunne fortsætte og øge medlemmernes støtte i den forbindelse og give besøgsgrupper mulighed for at besøge Parlamentet; 
9.	minder om Præsidiets afgørelse af 25. november 2019 om at oprette Europa Experience-centre i alle medlemsstater inden udgangen af 2024; beklager forsinkelserne i oprettelsen af Europa Experience-centre i alle medlemsstater inden valget til Europa-Parlamentet i 2024 og bemærker, at der i øjeblikket kun er 12 centre i drift; 
10.	noterer sig, at fem centre efter planen skal åbnes i 2025 (i Athen, Zagreb, Haag, Sofia og Budapest); opfordrer til, at der hurtigst muligt oprettes Europa Experience-centre i alle medlemsstater; minder om, at Europa Experience-centre bør give alle borgerne mulighed for at få en bedre forståelse af, hvordan EU-institutionerne fungerer;
Infrastruktur
11.	noterer sig, at Budgetudvalget godkendte Præsidiets afgørelse om at foretage en gennemgribende miljørenovering af SPAAK-Bygningen i overensstemmelse med Parlamentets beslutning af 19. oktober 2022 om Rådets holdning til forslag til Den Europæiske Unions almindelige budget for regnskabsåret 2023[footnoteRef:13]; noterer sig, at der er medtaget 9,5 mio. EUR til studier i budgetoverslaget for 2025; minder Præsidiet om, at det er nødvendigt at informere og høre Budgetudvalget på behørig vis, inden der vedtages større afgørelser om bygningsrelaterede spørgsmål og finansieringen heraf, som følge af deres betydelige budgetmæssige konsekvenser;  [13:  Vedtagne tekster, P9_TA(2022)0366.] 

12.	erkender, at det er nødvendigt at påbegynde renoveringsarbejdet i TREVES II-Bygningen i 2025 for at gøre det lettere at finde midlertidige kontorer til personale, der vil skulle overflyttes som led i renoveringerne af SPAAK-Bygningen; 
13.	noterer sig, at det er nødvendigt at gøre det lettere for personer med handicap at få adgang til plenarsalen i Strasbourg; 
14.	minder om, at Parlamentets administration i øjeblikket arbejder på en samlet tilgang til fastlæggelse af Parlamentets langsigtede bygningspolitik, der navnlig tager hensyn til miljøforpligtelser, energieffektivitet og affaldshåndtering i overensstemmelse med "Fit for 55"-pakken, og forventer, at resultaterne heraf offentliggøres;
15.	glæder sig over de fortsatte bestræbelser og foranstaltninger, som Parlamentet har truffet for at reducere sit miljøaftryk; 
16.	fremhæver potentialet i kunstig intelligens (AI) med hensyn til at støtte medlemmerne i udøvelsen af deres mandat og forskellige aktiviteter i Parlamentets administration; glæder sig over, at der allerede forventes AI-projekter i 2025; 
17.	opfordrer igen Formandskonferencen og Præsidiet til at revidere gennemførelsesbestemmelserne for delegationernes virksomhed og rejser uden for Unionen; understreger, at muligheden for, at akkrediterede parlamentariske assistenter på visse betingelser kan ledsage medlemmerne på Parlamentets officielle delegationsrejser og tjenesterejser bør tages i betragtning i forbindelse med en sådan revision;
18.	vedtager budgetoverslaget for regnskabsåret 2025;
19.	pålægger sin formand at sende denne beslutning og budgetoverslaget til Rådet og Kommissionen.

